471/2018

Útdráttur

Kærður var úrskurður héraðsdóms þar sem hafnað var kröfu G, um að ákvörðun sýslumanns , um að ljúka fjárnámsgerð hjá G sem árangurslausri, yrði ógilt og gerðin var staðfest. Við aðfarargerðina krafðist Í hf. fjárnáms til tryggingar eftirstöðvum skuldar samkvæmt veðskuldabréfi. Samdægurs hafði einnig verið gert annað árangurslaust fjárnám hjá G og urðu fjárnámsgerðirnar tvær síðar grundvöllur gjaldþrotaskipta á búi G. Í úrskurði Landsréttar kom fram að þegar bú G var tekið til gjaldþrotaskipta hefði hvor hinna árangursl ausu fjárnámsgerða um sig getað verið grundvöllur þeirra. Þá yrði ekki séð að G gæti á grundvelli málatilbúnaðar síns í þessu máli fengið efnislega úrlausn um fjárhæð þeirrar kröfu sem bjó að baki fjárnáminu. Var G því ekki talinn hafa lögvarða hagsmuni af niðurstöðu dómstóla um gildi þeirrar árangurslausu fjárnámsgerðar sem um var deilt í málinu. Því var málinu af sjálfsdáðum vísað frá héraðsdómi.

Úrskurður Landsréttar

Landsréttardómararnir K-kvk-nf S-kvk-nf, O-kvk-nf M-kvk-nf A-kvk-nf og S-kk-nf T-kk-nf M-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 1. júní 2018 en kærumálsgögn bárust Landsrétti 15. sama mánaðar. Kærður er úrskurður Héraðsdóms Reykjaness 18. maí 2018 í málinu nr. Y[…]/2017 þar sem hafnað var kröfu sóknaraðila, um að ákvörðun sýslumannsins á höfuðborgarsvæðinu frá 11. janúar 2017, um að ljúka fjárnámsgerð nr. 2016[…] hjá sóknaraðila sem árangurslausri, yrði ógilt og gerðin var staðfest. Kæruheimild er í 3. mgr. 95. gr. laga nr. 90/1989 um aðför.

2 Sóknaraðili krefst þess aðallega að hinn kærði úrskurður verði felldur úr gildi. Þá krefst hann málskostnaðar fyrir héraðsdómi, kærumálskostnaðar og þess að varnaraðila verði gert að greiða álag á málskostnað.

3 Varnaraðili krefst þess aðallega að málinu verði vísað frá Landsrétti en til vara staðfestingar hins kærða úrskurðar. Þá krefst hann kærumálskostnaðar.

Niðurstaða

4 Á grundvelli 1. tl. 2. mgr. 65. gr. laga nr. 21/1991 um gjaldþrotaskipti o.fl. getur lánardrottinn krafist þess að bú skuldara verði tekið til gjaldþrotaskipta hafi árangurslaust fjárnám verið gert að einhverju eða öllu leyti hjá skuldara á síðustu þremur mánuðum fyrir frestdag.

5 Með úrskurði Héraðsdóms Reykjaness 14. mars 2018 var bú sóknaraðila tekið til gjaldþrotaskipta á grundvelli tveggja árangurslausra fjárnámsgerða frá 11. janúar 2017. Annars vegar var þar um að ræða þá fjárnámsgerð sem aðilar deila um í þessu máli og hins vegar fjárnámsgerð nr. 2016[…] vegna ógreidds málskostnaðar samkvæmt úrskurði Héraðsdóms Reykjavíkur frá 21. apríl 2015. Landsréttur hafði þá áður fjallað um gildi síðarnefndu fjárnámsgerðarinnar, sbr. úrskurð réttarins 28. febrúar 2018 í málinu nr. 130/2018, þar sem staðfestur var úrskurður héraðsdóms um að hafna kröfu sóknaraðila um að fjárnámsgerðin yrði ógilt og gerðin var staðfest. Þegar bú sóknaraðila var tekið til gjaldþrotaskipta hefði þannig hvor hinna árangurslausu fjárnámsgerða um sig getað verið grundvöllur þeirra.

6 Sóknaraðili kærði úrskurð héraðsdóms um töku bús hans til gjaldþrotaskipta til Landsréttar en málinu var vísað frá með úrskurði réttarins 7. maí 2018 í máli nr. 319/2018. Kæru sóknaraðila vegna þess úrskurðar var einnig vísað frá Hæstarétti með dómi réttarins 20. júní 2018 í máli nr. 13/2018.

7 Í kjölfar úrskurðar um gjaldþrotaskipti gildir XVIII. kafli laga nr. 21/1991 um úrlausn ágreinings vegna krafna á hendur þrotabúinu, þar með talið krafna sem búa að baki árangurslausu fjárnámi. Verður því ekki séð að sóknaraðili geti á grundvelli málatilbúnaðar síns í þessu máli fengið efnislega úrlausn um fjárhæð þeirrar kröfu varnaraðila á hendur honum sem var grundvöllur hins árangurslausa fjárnáms sem um er deilt.

8 Með vísan til alls framangreinds hefur sóknaraðili, að gengnum úrskurði um töku bús hans til gjaldþrotaskipta, ekki lögvarða hagsmuni af því að fá niðurstöðu dómstóla um gildi hinnar árangurslausu fjárnámsgerðar sem um er deilt í máli þessu. Af þeim sökum verður að vísa málinu af sjálfsdáðum frá héraðsdómi.

9 Sóknaraðila verður gert að greiða varnaraðila málskostnað í héraði og kærumálskostnað, sem ákveðinn er í einu lagi eins og í úrskurðarorði greinir.

Úrskurðarorð:

Máli þessu er vísað frá héraðsdómi.

Sóknaraðili, G-kk-nf Á-kk-nf, greiði varnaraðila, Íslandsbanka hf., samtals 400.000 krónur í málskostnað í héraði og kærumálskostnað.